Sag om opretholdelse af foranstaltningsdom
Ret: Retten i Næstved (1. instans)
Faggruppe: Straffesag — Vilkårs- og foranstaltningsændring
Sagsemner: Strafferetlige sanktioner og andre foranstaltninger;

/

RETTEN I NÆSTVED

Udskrift af dombogen

K E N D E L S E

afsagt den 26. juli 2021

Rettens nr. 4352/2021
Politiets nr. 2300-10171-00025-21

Anklagemyndigheden
mod
Domfældte
CPR nr.

Ved dom af 19. august 2016 blev Domfældte fundet skyldig i over-trædelse
af straffelovens § 174, § 119, stk. 1, § 244, jf. § 247, stk. 1, § 288, stk. 1, nr.
1, § 124, stk. 1. Domfældte blev dømt til anbringelse i psykiatrisk afdeling.
jf. straffelovens § 68. Der blev ikke fastsat længstetid for foranstaltningen.

Anklagemyndigheden har den 23. juni 2021 indbragt sagen for retten, jf.
straffelovens § 72.

Påstande

Anklagemyndigheden har påstået, at foranstaltningen opretholdes.

Domfældte har påstået, at foranstaltningen ophæves.

Sagens oplysninger

Domfældte ønskede ikke at møde til hovedforhandlingen og retten tillod at
denne blev genneført uden Domfældtes tilstedeværelse.

Region Sjælland, Psykiatrien, har i en udtalelse af den 13. april 2021 oplyst:

"...
Diagnose
F20.0 Paranoid skizofreni
...
Konklusion
Patienten er en 29-årig skizofren mand af somalisk oprindelse, som indlagdes på
Sikringsafdelingen, i henhold til farlighedsdekret den 09.10.18. Desuden er han dømt
til anbringelse på psykiatrisk afdeling i 2016.

Patienten blev hurtigt udsluset i fællesskab, men udførte den 05.02.19 pludseligt et
voldeligt overfald på medpatient, hvorefter han har været døraflåst helt frem

Std 75269



/

side 2

til maj 2020.

Hans mentale tilstand er lidt fluktuerende hvad angår psykotiske symptomer og
aggressionsniveau, men han samarbejder aktuelt omkring den samlede behand-ling,
herunder den medikamentelle, som flere gange er intensiveret i den be-skrevne
periode uden brug af tvang. Der er lempet en del i hans regi, med op-hævelsen af
døraflåsning og tildeling af frihedsgoder samt nedjustering af sik-kerheden omkring
ham. Der stiles mod påbegyndelse af et ledsaget udgangsfor-løb i sommeren 2021.

Sygdomserkendelsen er fortsat spinkel, men der arbejdes på tilbud om psykoe-
dukation.

Patienten har behov for fortsat ophold på Sikringsafdelingen, hvor planen er at
fastholde ham i medikamentel behandling og gradvist øge hans frihedsgrader.

Da patienten aktuelt er underlagt en mere restriktiv foranstaltning end den ad-
spurgte, skal det anbefales, at den nuværende foranstaltning opretholdes.
..."

Domfældte har via sin advokat oplyst, at han har styr på sit liv og at han ikke
er voldelig. Han har sygdomserkendelse og er godt klar over, at der er god
grund til, at han er på Sikringsafdelingen. Han er i et forløb, hvor han får
ledsaget udgang og han er indstillet på at følge dette forløb. Han vil na-
turligvis gerne lukket ud til frihed og det er derfor hans påstand under denne
sag.

Overlæge har som vidne forklaret, at der ikke er nogen væsentlige ændringer,
siden hun afgav sin udtalelse. Der er søgt om udgang til Sikringens terræn
med to ledsagere. Domfældte tager sin medicin og det går generelt rimeligt.
Indimellem får Domfældte psykotiske tendenser og derfor er
sygdomsindsigten svingende. Domfældte har planer om et almindelig liv i
frihed, og at han kan undvære medicin, hvilket er mindre sandsynligt.
Domfældte vurderes fortsat at være farlig for personalet. Han har ikke
overfaldet nogen siden februar 2019, men indimellem tror han fortsat, at
personalet har onde hensigter.
 
Rettens begrundelse og afgørelse

Domfældte blev ved dom af 19. august 2016 dømt for overtrædelse af
straffelovens § 174, § 119, stk. 1, § 244, jf. § 247, stk. 1, § 288, stk. 1, nr. og
§ 124, stk. 1 samt bestemmelser i færdselsloven og lov om euforiserende
stoffer samt dømt til til anbringelse i psykiatrisk afdeling uden længstetid for
foranstaltningen. Foranstaltningen er senest opretholdt ved kendelse af 5. au-
gust 2019.

Den 9. oktober 2018 blev Domfældte i henhold til Justitsministeri-ets
farlighedsdekret af den 1. marts 2018, som blev godkendt af retten den 10.
august 2019, overført til Sikringsafdelingen. Farlighedsdekretet er fortsat
gældende.



/

side 3

Ved dom af 9. marts 2020 blev Domfældte dømt for overtrædelse af
straffelovens § 119, stk. 1, jf. § 247, stk. 1, men frifundet for straf efter
straffelovens § 16, stk. 1, således at det havde sit forblivende med ovennævn-
te foranstaltning. Afgørelse omfatter forhold begået på By psykiatris-ke
afdeling og Sikringsafdelingen.

På baggrund af det udstedte farlighedsdekret samt de lægelige oplysninger
finder retten, at der må antages at være en nærliggende risiko for ny tilsva-
rende voldskriminalitet, hvis Domfældte ikke fortsat opholder sig under
Sikringsafdelingens helt særlige rammer og regler, hvorfor der ikke er
grundlag for at ophæve eller ændre den idømte foranstaltning, jf. straffelo-
vens § 72, stk. 2.

Derfor bestemmes:

Den foranstaltning, som Domfældte blev idømt ved dom af den 19. august
2016 opretholdes.

Statskassen skal betale sagens omkostninger.

Dommer



/